Упершыню стаў прафесіяналам у 2010 годзе ва ўзросце 18 гадоў, але пратрымаўся ў мэйн-туры толькі адзін сезон, пасля чаго два сезоны актыўна ўдзельнічаў на турнірах серыі PTC у якасці аматара, дайшоўшы да чвэрцьфіналу аднаго з турніраў у Глостэры. У &lt;a href="%D0%A1%D0%BD%D1%83%D0%BA%D0%B5%D1%80%D0%BD%D1%8B%20%D1%81%D0%B5%D0%B7%D0%BE%D0%BD%202013/2014"&gt;сезоне 2013/2014&lt;/a&gt; у другі раз атрымаў статус прафесіянала і дэбютаваў у асноўнай стадыі рэйтынгавага турніру на Шанхай Мастэрс, адразу дайшоўшы да чвэрцьфіналу, а ў канцы сезона здзейсніў дэбют у асноўнай стадыі чэмпіянату свету. У наступным сезоне ўвайшоў у топ-64 сусветнага рэйтынгу, а восенню 2015 года, займаючы 54-ю пазіцыю ў рэйтынгу, сенсацыйна перамог на Шанхай Мастэрс, перайграўшы Джо Пэры, Майкла Холта, Дзіна Цзюньхуэя, Марка Алена і Джада Трампа ў фінальным паядынку. Пасля гэтага ён таксама дайшоў да паўфіналаў запрашальнага Champion of Champions і рэйтынгавага German Masters, а на чэмпіянаце свету дайшоў да чвэрцьфінальнай стадыі, у выніку чаго ўвайшоў у топ-16 сусветнага рэйтынгу. У пачатку &lt;a href="%D0%A1%D0%BD%D1%83%D0%BA%D0%B5%D1%80%D0%BD%D1%8B%20%D1%81%D0%B5%D0%B7%D0%BE%D0%BD%202016/2017"&gt;сезона 2016/2017&lt;/a&gt; дайшоў да другога рэйтынгавага фіналу на адкрытым чэмпіянаце Індыі, але саступіў Энтані Мак-Гілу. У тым жа сезоне дайшоў да рэйтынгавых паўфіналаў адкрытага чэмпіянату Паўночнай Ірландыі і адкрытага чэмпіянату Кітая, а таксама дэбютаваў на Мастэрс і ў другі раз дайшоў да чвэрцьфіналу чэмпіянату свету, падняўшыся на найвышэйшае для сябе 11-е месца ў рэйтынгу ў пачатку наступнага сезона. У &lt;a href="%D0%A1%D0%BD%D1%83%D0%BA%D0%B5%D1%80%D0%BD%D1%8B%20%D1%81%D0%B5%D0%B7%D0%BE%D0%BD%202017/2018"&gt;сезоне 2017/2018&lt;/a&gt; дайшоў да двух рэйтынгавых фіналаў на World Open, дзе прайграў Дзіну Цзюньхуэю, і на адкрытым чэмпіянаце Англіі, дзе саступіў Роні О'Салівану, а таксама да свайго першага фіналу турніру Трайной кароны на Мастэрс, дзе быў пераможаны Маркам Аленам.